ब्लॉक आरेख
खण्ड आरेख या ब्लाक आरेख (Block diagram) का प्रयोग किसी तन्त्र (system) की रचना अथवा किसी प्रक्रिया (process) के उच्च-स्तरीय दृष्यात्मक प्रदर्शन के लिये किया जाता है। प्रौद्योगिकी के संसार में इनका हार्डवेयर डिजाइन, साफ्ट्वेयर डिजाइन, तथा प्रक्रियाओं के प्रवाह आरेख को प्रदर्शित करने के लिये बहुतायत से उपयोग किया जाता है। ब्लाक आरेख बनाने के लिये प्रधानतः आयत और वृत आदि ज्यामितीय आकारों का प्रयोग किया जाता है। इन आकृतियों को तीर-युक्त या तीरविहीन रेखाओं से जोडा जाता है जो उनके आपसी सम्बन्धों या प्रक्रिया की दिशा का बोध कराती है।